OpenLLM-France/wikimedia huggingface dataset:
# Gat ocicat

El gat ocicat és una raça de gat originària dels Estats Units. Ocicat és el resultat de la contracció de les paraules angleses Ocelot o gat salvatge i cat (gat), atès que posseeix una capa clapejada tal com si fos una fera salvatge. El 1964 una criadora nord-americana va creuar una gata mestissa siamès-Abisini amb un gat siamès punt de xocolata per aconseguir siamesos tabby point. Un mascle de la ventrada posseïa una capa de color ivori amb taques daurades, però lamentablement va ser castrat.
Altres criadors en conèixer el resultat van fer creuaments entre abissinis, siamesos, orientals tacats i mau egipcis amb el gat americà de pèl curt fins a arribar a la morfologia actual de l'Ocicat. El 1988 va ser autoritzada la raça oficialment, i és molt popular als Estats Units però molt rara a Europa. En l'actualitat els creuaments amb abissinis estan prohibits.

## Descripció

Fort, musculós i d'aparença salvatge amb un pes aproximat d'entre 2 i 6 kg. El cap és lleugerament triangular de contorns arrodonits, el musell és ample i quadrat, i el nas és prominent. Les orelles són moderadament grans on s'aprecien els pinzells de linx. Ulls grans, ametllats lleugerament oblics, tots els colors estan permesos excepte el blau si no té relació amb el pelatge color punt. De coll arquejat, cos gran, fort i llarg, pit ample, ossada i musculatura ben desenvolupada.
Potes de longitud mitjana i musculoses, peus compactes i ovalats, cua bastant llarga i afinada cap a la punta. Pelatge curt però prou dens per contenir diverses capes de color, pèl fi, llis i mitjanament brillant. Colors reconeguts: spotted tabby (clapejat): marró, xocolata, lila, blau, canyella i cors; aquests colors existeixen també en les varietats Silver (platejats) els mateixos han d'estar ben definits, la coloració més clara sempre ha d'estar al mentó i al maxil·lar inferior, les taques han d'estar ben marcades sent la seva tonalitat més fosca a la cara, potes i cua. Creuades autoritzades amb altres races: cap.

## Caràcter

Molt actiu, curiós i juganer. Malgrat el seu aspecte de petita fera és molt sociable i afectuós amb el seu amo, dominant amb els seus congèneres. El seu pelatge és fàcil de manteniment, només cal un raspallat de forma regular.

## Referències

* CreativeCommons
* McKee, Bill (2001). The Guide to Owning an Ocicat. Neptune City, New Jersey: TFH Publications. ISBN 0-7938-2195-9. OCLC 47037281. [page needed]
* Thompson, Stephanie (1999). The Ocicat. Buenva Vista, CO: Stephanie Thompson. pp. 14–15. [unreliable source?]
* "Ocicat Colors". Cat Fanciers' Association. 12 October 2008. http://www.ocicatinfo.com/Ocicolors2.htm Arxivat 2009-04-03 a Wayback Machine.. Retrieved 1 March 2009.
# Grimaucourt-en-Woëvre

Grimaucourt-en-Woëvre és un municipi francès situat al departament del Mosa i a la regió del Gran Est. L'any 2007 tenia 90 habitants.

## Demografia
### Població

El 2007 la població de fet de Grimaucourt-en-Woëvre era de 90 persones. Hi havia 38 famílies, de les quals 8 eren unipersonals (8 homes vivint sols), 15 parelles sense fills i 15 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 37 eren l'habitatge principal de la família, 1 era una segona residència i 4 estaven desocupats. 40 eren cases i 2 eren apartaments. Dels 37 habitatges principals, 32 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 5 tenien tres cambres, 11 en tenien quatre i 21 en tenien cinc o més. 27 habitatges disposaven pel capbaix d'una plaça de pàrquing. A 21 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Grimaucourt-en-Woëvre el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 8 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 4 |
| 8 | 35 a 39 | 8 |
| 4 | 30 a 34 | 4 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 58 persones, 40 eren actives i 18 eren inactives. De les 40 persones actives 35 estaven ocupades (20 homes i 15 dones) i 5 estaven aturades (2 homes i 3 dones). De les 18 persones inactives 4 estaven jubilades, 5 estaven estudiant i 9 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'any 2000 a Grimaucourt-en-Woëvre hi havia 7 explotacions agrícoles que ocupaven un total de 336 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Grimaucourt-en-Woëvre a l'INSEE.
* Évolution et structure de la population Fitxa amb el detall de dades de Grimaucourt-en-Woëvre a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Grup de la barringerita

El grup de la barringerita és un grup de minerals de la classe dels elements natius, format per dos fosfurs. Aquests dos minerals són la barringerita, l'espècie que dona nom al grup, i la monipita, un mineral aprovat l'any 2007. Totes dues espècies cristal·litzen en el sistema hexagonal.
| Espècie | Fórmula |
| Barringerita | (Fe,Ni)₂P |
| Monipita | MoNiP |
Els minerals d'aquest grup es troben classificats en el grup 1.BD segons la classificació de Nickel-Strunz (1 per a Elements; B per a Carburs metàl·lics, silicurs, nitrurs i fosfurs i D per a Fosfurs), juntament amb els següents minerals: schreibersita, barringerita, niquelfosfur, florenskiïta, allabogdanita, andreyivanovita i melliniïta.
La monipita químicament és similar a la polekhovskyita i la tsikourasita, i és el primer fusfur de molibdè i níquel descoberta al meteorit Allende, a Mèxic, sent l'unic indret on ha estat trobada. La barringerita, tot i haver estat descrita en una desena d'indrets, ha estat descrita majoritàriament en meteorits.

## Referències

* ↑ «Barringerite Group» (en anglès). Mindat. [Consulta: 28 abril 2021].
# Grote Scheldeprijs 2017

El Grote Scheldeprijs 2017 va ser la 105a edició del Grote Scheldeprijs. Es disputà el 5 d'abril de 2017 sobre un recorregut de 202 km amb sortida a Mol i final a Schoten. La cursa formà part de l'UCI Europa Tour amb una categoria 1.HC.
El vencedor final fou l'alemany Marcel Kittel (Quick-Step Floors), que s'imposà a l'esprint a l'italià Elia Viviani (Team Sky) i al francès Nacer Bouhanni (Cofidis).

## Equips

L'organització convidà a 22 equips a prendre part en aquesta edició del Grote Scheldeprijs.

## Classificació final

Font: ProCyclingStats :

## Referències

* ↑ EFE «Kittel logra una victoria de récord el G.P Escalda». El Mundo Deportivo. EFE, 05-04-2017 [Consulta: 5 abril 2017].
* ↑ «Startlist 2017 » 105th Scheldeprijs (1.HC)». [Consulta: 5 abril 2017].

## Enllaços externs

* Grote Scheldeprijs 2017 - Lloc web oficial
# Groton (Nou Hampshire)

Groton és una població dels Estats Units a l'estat de Nou Hampshire. Segons el cens del 2000 tenia 456 habitants.

## Demografia

Segons el cens del 2000, Groton tenia 456 habitants, 175 habitatges, i 127 famílies. La densitat de població era de 4,3 habitants per km².
Dels 175 habitatges en un 30,3% hi vivien nens de menys de 18 anys, en un 65,1% hi vivien parelles casades, en un 2,9% dones solteres, i en un 27,4% no eren unitats familiars. En el 21,1% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,9% tenia menys de 18 anys, un 6,6% entre 18 i 24, un 29,8% entre 25 i 44, un 26,3% de 45 a 60 i un 11,4% 65 anys o més.
L'edat mediana era de 40 anys. Per cada 100 dones de 18 o més anys hi havia 113,9 homes.
La renda mediana per habitatge era de 37.083$ i la renda mediana per família de 46.250$. Els homes tenien una renda mediana de 28.906$ mentre que les dones 25.417$. La renda per capita de la població era de 18.680$. Entorn del 6,7% de les famílies i el 6,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Groton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Groton». American Fact Finder. Oficina del Cens dels Estats Units, 12-01-2010.
# Groton (Dakota del Sud)

Groton és una població dels Estats Units a l'estat de Dakota del Sud. Segons el cens del 2000 tenia 1.356 habitants.

## Demografia

Segons el cens del 2000, Groton tenia 1.356 habitants, 524 habitatges, i 372 famílies. La densitat de població era de 308 habitants per km².
Dels 524 habitatges en un 35,7% hi vivien nens de menys de 18 anys, en un 59,7% hi vivien parelles casades, en un 8,8% dones solteres, i en un 29% no eren unitats familiars. En el 27,5% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,99.
Per edats la població es repartia de la següent manera: un 27,8% tenia menys de 18 anys, un 5,7% entre 18 i 24, un 24,3% entre 25 i 44, un 20,2% de 45 a 60 i un 22% 65 anys o més.
L'edat mediana era de 39 anys. Per cada 100 dones de 18 o més anys hi havia 83 homes.
La renda mediana per habitatge era de 38.125 $ i la renda mediana per família de 47.788 $. Els homes tenien una renda mediana de 30.865 $ mentre que les dones 21.688 $. La renda per capita de la població era de 17.248 $. Entorn del 4,2% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Groton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Groton». American Fact Finder. Oficina del Cens dels Estats Units, 12-01-2010.
# Gran Premi de Gran Bretanya del 1956

Resultats del Gran Premi de la Gran Bretanya de Fórmula 1 de la temporada 1956, disputat al circuit de Silverstone el 14 de juliol del 1956.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 1 | Juan Manuel Fangio | Ferrari | 101 | 2h 59' 47. 0 | 2 | 8 |
| 2 | 4 | Alfonso de Portago Peter Collins | Ferrari | 100 | + 1 Volta | 12 | 3 3 |
| 3 | 8 | Jean Behra | Maserati | 99 | + 2 Voltes | 13 | 4 |
| 4 | 21 | Jack Fairman | Connaught - Alta | 98 | + 3 Voltes | 21 | 3 |
| 5 | 31 | Horace Gould | Maserati | 97 | + 4 Voltes | 14 | 2 |
| 6 | 11 | Luigi Villoresi | Maserati | 96 | + 5 Voltes | 19 | |
| 7 | 9 | Cesare Perdisa | Maserati | 95 | + 6 Voltes | 15 | |
| 8 | 10 | Paco Godia | Maserati | 94 | + 7 Voltes | 25 | |
| 9 | 15 | Robert Manzon | Gordini | 94 | + 7 Voltes | 18 | |
| 10 | 3 | Eugenio Castellotti Alfonso de Portago | Ferrari | 92 | + 9 Voltes | 8 | |
| 11 | 26 | Bob Gerard | Cooper - Bristol | 88 | + 13 Voltes | 22 | |
| Ret | 7 | Stirling Moss | Maserati | 94 | Eix / Palier | 1 | 1 |
| Ret | 16 | Harry Schell | Vanwall | 87 | Prob. amb el combustible | 5 | |
| Ret | 20 | Desmond Titterington | Connaught - Alta | 74 | Motor | 11 | |
| Ret | 17 | Maurice Trintignant | Vanwall | 74 | Prob. amb el combustible | 16 | |
| Ret | 14 | Hernando da Silva Ramos | Gordini | 71 | Eix / Palier | 26 | |
| Ret | 2 | Peter Collins | Ferrari | 64 | Pressió de l'oli | 4 | |
| Ret | 28 | Roy Salvadori | Maserati | 59 | Prob. amb el combustible | 7 | |
| Ret | 24 | Tony Brooks | BRM | 39 | Accident | 9 | |
| Ret | 23 | Mike Hawthorn | BRM | 24 | Transmissió | 3 | |
| Ret | 27 | Louis Rosier | Maserati | 23 | Part elèctrica | 27 | |
| Ret | 29 | Bruce Halford | Maserati | 22 | Motor | 20 | |
| Ret | 12 | Umberto Maglioli | Maserati | 21 | Caixa canvi | 24 | |
| Ret | 19 | Archie Scott-Brown | Connaught - Alta | 16 | Transmissió | 10 | |
| Ret | 32 | Paul Emery | Emeryson - Alta | 12 | Encesa | 23 | |
| Ret | 30 | Jack Brabham | Maserati | 3 | Motor | 28 | |
| Ret | 25 | Ron Flockhart | BRM | 2 | Motor | 17 | |
| Ret | 18 | José Froilán González | Vanwall | 0 | Transmissió | 6 | |

## Altres

* Pole: Stirling Moss 1' 41. 0
* Volta ràpida: Stirling Moss 1' 43. 2 (a la volta 71)
* Primer podi per un pilot espanyol.

## Referències

* «Web Oficial de la Fórmula 1». [Consulta: 28 - 05 - 2010].
# Grup topològic

En matemàtiques, un grup topològic és una terna $(G,T,\cdot )$ tal que:
* $(G,T)$ és un espai topològic.
* $(G,\cdot )$ és un grup (no necessàriament abelià).
* La funció $G\times G\to G$ que porta $(x,y)$ a $x\cdot y$ és contínua.
* La funció $G\to G$ que envia cada $x\mapsto x^{-1}$ és contínua.
És comú requerir que la topologia sobre $G$ sigui T0, ja que tot grup topològic T0 és també regular.
Gairebé tots els objectes que investiga l'Anàlisi matemàtica són grups topològics (usualment amb estructura afegida). Cada grup pot ser convertit trivialment en un grup topològic considerant amb la topologia discreta, en aquest sentit, la teoria dels grups topològics subsumeix a la dels grups ordinaris.
# Graçac

Grassac és un municipi francès del departament del Charente, a la regió de la Nova Aquitània.
# Grañón

Grañón és un municipi de la Rioja, a la regió de la Rioja Alta.

## Geografia

El seu paisatge oscil·la entre zona muntanyenca i boscosa i pendents suaus. La xarxa hidrogràfica és tan escassa que en els estius molt calorosos s'arriba a restringir l'ús d'aigua. La vasta superfície del terme municipal és utilitzada en la seva majoria com camp agrícola. Solament un 10% correspon a terrè arbrat. La terra és de secà, per tant els cultius estan dedicats gairebé completament al cereal, encara que també hi ha grans terrenys de patata i, en menor mesura, d'altres cultius de regadiu com pèsols i mongetes.

## Història

Segons els documents recuperats de l'època l'origen de Grañón es remunta al segle ix, que és la data de la construcció d'un castell per ordre del rei de Castella, Alfons III, sobre el cim d'un turó situat al costat de la vila, conegut com a Mirabel o Mirabelia. Segons les Cròniques Najerenses, en Grañón havia un castell cap a l'any 885. Altres estudis indiquen l'any 889 com la data de construcció del castell. Aquesta fortalesa, juntament amb altres properes, servia per a defensar-se de les incursions musulmanes en territoris cristians. A l'empara del castell de Grañón, van sorgir petits barris i llogarets fins que, a poc a poc, es va anar establint una població. Es coneix l'existència de nombrosos hospitals. Un d'ells era el de Carrasquedo (ermita actual que duu el mateix nom). Granionne va estar implicat en les lluites territorials entre el rei Sanç VI de Navarra i Alfons VIII de Castella, en la segona meitat del segle xi.
En l'any 1176, navarresos i castellans es van reunir sota l'arbitratge del monarca anglès Enric II per a posar fi a la guerra. El rei navarrès reclamava per a si el castell de Mirabel que li corresponia per dret hereditari. Però el castell de Grañón va seguir sent castellà. En 1187, Alfons VIII va concedir un fur a la vila, amb el qual es va determinar la planificació urbanística del nou assentament. Els habitants dels barris es van congregar entorn del monestir de San Juan, situat en el mateix lloc on se situa en l'actualitat l'església parroquial de Sant Joan Baptista. Amb el nou traçat medieval es va revitalitzar el Camí de Santiago, gràcies al fet que Domingo de la Calzada el va treure de la vella calçada romana i ho va dirigir cap a Burgos, passant per Grañón i Redecilla del Camino. Grañón va estar envoltat de muralles, de les quals no es conserva cap vestigi. A mesura que va ser consolidant-se el nou centre urbà, el castell va perdre importància i la vila va ser evolucionant i la seva població augmentant. Les fèrtils terres de Grañón han donat lloc a moltes disputes. La més famosa és "la Llegenda dels Valents", per la qual es van enfrontar les localitats de Grañón i Santo Domingo de la Calzada sobre la possessió de les terres de La Dehesa (1000 Ha.), situades entre ambdós pobles.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].

## Enllaços externs

* Ajuntament de Grañón
* Pobles d'Espanya Arxivat 2008-03-17 a Wayback Machine.
* Llegenda dels Valents (versió ampliada)
# Guaiqueríes de Margarita BBC

El Guaiqueríes de Margarita BBC és un club veneçolà de basquetbol de la ciutat de La Asunción. La seva seu és ubicada a la ciutat de Porlamar.

## Palmarès

* Lliga veneçolana de bàsquet:
** 1977, 1978, 1979, 1980, 1981, 1982, 1997, 2007

## Referències

* ↑ History at Latinbasket.com
* ↑ Liga de baloncesto inspecciona gimnasios, Diario El Sol de Margarita, 2010, Arxivat

## Enllaços externs

* Web oficial Arxivat 2009-02-02 a Wayback Machine.
# Guilliers

Guilliers (en bretó Gwiler-Porc'hoed) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.287 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.198 | 1.508 | 1.312 | 1.213 | 1.207 | 1.216 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1977-2001 | Jean Letournel |
| 2001-2008 | Marcel Courtel |
| 2008- | Michèle Urien |
# Wilber Sánchez Amita

Wilber Sánchez Amita (Santiago de Cuba, 21 de desembre de 1968) és un lluitador cubà, ja retirat, especialista en lluita grecoromana, va competir durant les dècades de 1980 i 1990.
El 1992 va prendre part en els Jocs Olímpics d'Estiu de Barcelona, on guanyà la medalla de bronze en la categoria del pes minimosca del programa de lluita grecoromana. Quatre anys més tard, als Jocs d'Atlanta, fou sisè en la mateixa prova.
En el seu palmarès també destaquen dues medalles d'or al Campionat del món de lluita, el 1993 i 1994; una medalla de bronze als Jocs Panamericans de 1995; set medalles d'or als Campionats Panamericans de lluita lliure i dues d'or als Jocs Centreamericans i del Carib.

## Referències

* 1 2 «Olympedia – Wilber Sánchez». [Consulta: 31 març 2023].
* ↑ «International Wrestling Database». [Consulta: 31 març 2023].
# Josep Francesc Fernández Carrasco

Josep Francesc Fernández Carrasco (Sagunt, 12 de març de 1964), més conegut com a Quico Fernández, és un filòleg i polític valencià, alcalde de Sagunt des del 13 de juny de 2015 fins al 15 de juny de 2019. Compagina la vida política amb la de professor de llengua i literatura valenciana a l'IES Clot del Moro de Sagunt.
Inicia la seua activitat política l'any 1979 en les joventuts del Partit Nacionalista del País Valencià (PNPV) que després es va integrar en la UPV, i més tard va formar el Bloc Nacionalista Valencià, ara dins de la coalició Compromís. El 2003 aconsegueix per primera vegada l'acta de regidor a l'Ajuntament de Sagunt i des de 2007 lidera el partit a nivell local encapçalant les candidatures des d'aleshores. A les eleccions de 2015 la llista BLOC-Compromís va ser la llista més votada a Sagunt, va rebre un total de 6.703 vots i 5 regidors en tot el municipi, assolint l'alcaldia amb el suport del partit local ADN Morvedre.
A les eleccions locals de 2019 va cedir la primera posició al PSPV que va accedir a l'Alcaldia, Compromís s'integrà a l'equip de govern i Fernández és regidor d'Urbanisme des d'on ha gestionat l'arribada de la factoria de bateries per a vehicles elèctrics que la multinacional Volkswagen instal·larà a Sagunt.
Durant la seua activitat parlamentària ha protagonitzat diversos incidents, com quan en 2008 va abandonar el ple municipal al Port de Sagunt en ser insultat i vexat per expressar-se en valencià. A més, durant la campanya electoral de les eleccions municipals de 2011 un empresari va ser detingut per la policia local per distribuir pasquins difamatoris contra la seua persona.
Al si del seu partit, Fernández defèn posicionaments nacionalistes en el marc del procés de reposicionament ideològic que el BLOC va assolir amb la seua refundació en Més - Compromís en contraposició al de la coordinadora del partit Àgueda Micó.

## Referències

* ↑ Quico Fernández será el candidato a la alcaldía por el Bloc en 2007 notícia a Las Provincias l'11 de juny de 2006 (castellà)
* ↑ El Bloc presenta su candidato a la Alcaldía de Sagunto notícia a La Gaceta de los Negocios l'11 de novembre de 2010 (castellà)
* ↑ «Quico Fernández de Compromís ya es alcalde de Sagunto» (en castellà). [Consulta: 12 agost 2022].
* ↑ «PSPV-PSOE, Compromís i EU signen el Pacte de la Gerència». [Consulta: 12 agost 2022].
* ↑ S.L, EDICIONES PLAZA. «Fernández (Compromís) subraya que sus exigencias ambientales a VW tienen el aval del Gobierno local» (en castellà). [Consulta: 12 agost 2022].
* ↑ El portaveu del Bloc a Sagunt abandona un debat per impedir-li expressar-se en valencià notícia a Valencianisme.com del 26 d'abril de 2008
* ↑ Detienen a un empresario por distribuir pasquines contra el candidato del Bloc notícia a Levante-EMV el 22 de maig de 2011 (castellà)
* ↑ «Quico Fernàndez: «La proposta de ponència política és una renúncia als objectius del Bloc»» (en catalan). [Consulta: 12 agost 2022].

## Enllaços externs

* Pàgina web de Compromís Sagunt
* Entrevista-Xat Arxivat 2011-05-12 a Wayback Machine. a Levante-EMV
# I Premis Barcelona de Cinema

Els I Premis Barcelona de Cinema foren els primers Premis Barcelona de Cinema, predecessors dels Premis Gaudí, atorgats pel Col·legi de Directors de Cinema de Catalunya. L'entrega es va celebrar el 19 de desembre de 2002 al Palau Bru, seu de la Societat General d'Autors i Editors.

## Guardonats

| Categoria | Premiat | Labor premiada |
| Millor actor | Eduard Fernández | Smoking Room |
| Millor actriu | Cristina Brondo | Lola vende cá |
| Millor fotografia | Xavi Giménez | Darkness |
| Millor director | José María Nunes | Amigogima |
| Millor director | Julio D. Wallovits Roger Gual | Smoking Room |
| Millor pel·lícula | Darkness | Pel·lícula |
| Millor muntatge | Ernest Blasi | Volverás |
| Millor música | Carles Cases | Menja d'amor |

## Referències

* ↑ Els Premis Barcelona 2002 celebren la seva primera edició, laxarxa.cat, 19 de desembre de 2002

## Vegeu també

* Fotogramas de Plata 2001
* 46a edició dels Premis Sant Jordi de Cinematografia
* XVI Premis Goya